

**Кариб қоғамдастығына (КАРИКОМ) ресми ізгілік көмек көрсету туралы**

Қазақстан Республикасы Үкіметінің 2017 жылғы 25 желтоқсандағы № 871 қаулысы

      Кариб бассейні елдерінде болған жойқын дауылдарға байланысты Қазақстан Республикасының Үкіметі **ҚАУЛЫ ЕТЕДІ**:

      1. Қазақстан Республикасының Қаржы министрлігі Қазақстан Республикасының Сыртқы істер министрлігіне Кариб қоғамдастығына (КАРИКОМ) ресми ізгілік көмек көрсету үшін Қазақстан Республикасының және басқа да мемлекеттердің аумағындағы табиғи және техногендік сипаттағы төтенше жағдайларды жою үшін 2017 жылға арналған республикалық бюджетте көзделген Қазақстан Республикасы Үкіметінің төтенше резервінен Қазақстан Республикасы Ұлттық Банкінің айырбастау күнгі ресми бағамы бойынша 100000 (бір жүз мың) АҚШ долларына баламалы сомада қаражат бөлсін.

      2. Қазақстан Республикасының Сыртқы істер министрлігі заңнамада белгіленген тәртіппен көрсетілген қаражатты арнайы банктік шотқа аударуды қамтамасыз етсін:

      Recipient: CARICOM Secretariat

      Recipient address: Guyana, Georgetown, PO BOX 10327

      Intermediary bank: BANK OF AMERICA, NA

                         100 West 33rd street

                         New York, NY, 10001, USA

      ABA number: 026009593

      Beneficiary bank: Republic bank (Guyana) Ltd.

                         38-40 Water street Georgetown, Guyana

      SWIFT: RBGLGYGG

      Account Number: 000-479-6

      3. Қазақстан Республикасының Қаржы министрлігі заңнамада белгіленген тәртіппен бөлінген қаражаттың пайдаланылуын бақылауды қамтамасыз етсін.

      4. Осы қаулы қол қойылған күнінен бастап қолданысқа енгізіледі.

|  |  |
| --- | --- |
|
*Қазақстан Республикасының**Премьер-Министрі*
 |
*Б. Сағынтаев*
 |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК